Мемлекет басшысы Ахметжан Есімовті қабылдады
"Мемлекет басшысы Ахметжан Есімовті қабылдады" | "https://abai.kz/post/85907"
TITLE: Мемлекет басшысы Ахметжан Есімовті қабылдады
URL: https://abai.kz/post/85907
META: "Мемлекет басшысы Ахметжан Есімовті қабылдады" | "https://abai.kz/post/85907"
DATE: 21.02.2019
AUTHOR(s): Abai.kz
TOTAL WORDS: 113
TEXT: Мемлекет басшысы «Самұрық-Қазына» акционерлік қоғамы басқармасының төрағасы Ахметжан Есімовті қабылдады, деп хабарлайды Абай-ақпарат Ақорданың ресми сайтына сілтеме жасап. Кездесу барысында Қазақстан Президентіне «Самұрық-Қазына» акционерлік қоғамының 2018 жылы атқарған жұмыстары жөнінде есеп берілді. Нұрсұлтан Назарбаев «Самұрық-Қазына» акционерлік қоғамы қызметінің негізгі көрсеткіштерінің нәтижелері жақсы екенін айтты. – Жалпы, Қор қызметінің қорытындылары басқа жылдармен салыстырғанда өте жақсы. Акционерлік қоғамның барлық компаниялары жылды табысты аяқтап, кірістерін арттыра түсті. Сонымен қатар, Қордың басқару деңгейлері жоспарлы түрде оңтайландырылды, – деді Елбасы. А.Есімов Мемлекет басшысына Қор активтерін жекешелендіру барысы, «Қазақтелеком» және «Air Astana» компанияларын IPO-ға шығару жоспары, сондай-ақ «Самұрық-Қазына» акционерлік қоғамының «Сарыарқа» газ құбыры магистралін салу жұмыстарын қаржыландыру ісіне атсалысуы жөнінде баяндады. Кездесу соңында Елбасы бірқатар нақты тапсырма берді. Abai.kz
